CELEX: 31987R2419
Language: el
Date: 1987-08-07 00:00:00
Title: Κανονισμός (ΕΟΚ) αριθ. 2419/87 της Επιτροπής της 7ης Αυγούστου 1987 που τροποποιεί τον κανονισμό (ΕΟΚ) αριθ. 3024/86 όσον αφορά ορισμένες λεπτομέρειες εφαρμογής της προληπτικής απόσταξης που προβλέπεται στο άρθρο 38 του κανονισμού (ΕΟΚ) αριθ. 822/87 για την αμπελουργική περίοδο 1986/87

Avis juridique important

|

31987R2419

Κανονισμός (ΕΟΚ) αριθ. 2419/87 της Επιτροπής της 7ης Αυγούστου 1987 που τροποποιεί τον κανονισμό (ΕΟΚ) αριθ. 3024/86 όσον αφορά ορισμένες λεπτομέρειες εφαρμογής της προληπτικής απόσταξης που προβλέπεται στο άρθρο 38 του κανονισμού (ΕΟΚ) αριθ. 822/87 για την αμπελουργική περίοδο 1986/87  

Επίσημη Εφημερίδα αριθ. L 223 της 11/08/1987 σ. 0007 - 0007

***** ΚΑΝΟΝΙΣΜΟΣ (ΕΟΚ) αριθ. 2419/87 ΤΗΣ ΕΠΙΤΡΟΠΗΣ  της 7ης Αυγούστου 1987  που τροποποιεί τον κανονισμό (ΕΟΚ) αριθ. 3024/86 όσον αφορά ορισμένες λεπτομέρειες εφαρμογής της προληπτικής απόσταξης που προβλέπεται στο άρθρο 38 του κανονισμού (ΕΟΚ) αριθ. 822/87 για την αμπελουργική περίοδο 1986/87  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1972/87 (2), και ιδίως το άρθρο 38 παράγραφος 5,  Εκτιμώντας:  ότι ο κανονισμός (ΕΟΚ) αριθ. 3024/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 396/87 (4), καθόρισε στα πλαίσια της προληπτικής απόσταξης των επιτραπέζιων οίνων κατά την αμπελουργική περίοδο 1986/87 ορισμένες προθεσμίες για την μεταποίηση των οίνων αυτών σε αλκοολομένους οίνους και για την απόσταξη του λαμβανομένου προϊόντος· ότι για τεχνικούς λόγους, ορισμένες εγκαταστάσεις απόσταξης δεν μπόρεσαν να ανταπεξέλθουν στη ζήτηση και δεν μπορούν να τηρήσουν τις καθορισμένες προθεσμίες· ότι για να επιτευχθούν οι στόχοι του μέτρου αυτού είναι σκόπιμο να παραταθούν οι εν λόγω προθεσμίες·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3024/86 τροποποιείται ως εξής:  1. Στο άρθρο 10 παράγραφος 3 η ημερομηνία «31 Αυγούστου 1987» αντικαθίσταται από την ημερομηνία «30 Σεπτεμβρίου 1987».  2. Στο άρθρο 10 παράγραφος 6 πρώτο εδάφιο, η ημερομηνία «30 Νοεμβρίου 1987» αντικαθίσταται από την ημερομηνία «31 Δεκεμβρίου 1987», και στο δεύτερο εδάφιο η ημερομηνία «31 Δεκεμβρίου 1988» αντικαθίσταται από την ημερομηνία «31 Ιανουαρίου 1989».  3. Στο άρθρο 11 παράγραφος 4 η ημερομηνία «30 Σεπτεμβρίου 1987 » αντικαθίσταται από την ημερομηνία «31 Οκτωβρίου 1987».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Αυγούστου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 84 της 27. 3. 1987, σ. 1.  (2) ΕΕ αριθ. L 184 της 3. 7. 1987, σ. 26.  (3) ΕΕ αριθ. L 281 της 2. 10. 1986, σ. 8.  (4) ΕΕ αριθ. L 40 της 10. 2. 1987, σ. 13.